lflage/wiki-talks huggingface dataset:
Vita:Bábel Balázs

message: Dabas Város Önkormányzata 2002. március 15-én Dabas Város Díszpolgára címet adományozta Dr. Bábel Balázsnak.
A mondatot kivettem (illetve megjegyzésbe tettem), mert az apja lett díszpolgár. --Porrimaeszmecsere 2011. szeptember 2., 13:21 (CEST)
thread_title:  Díszpolgárság
Vita:Szilágyi Áron (vívó)

message: Áron vezeti a világranglistát, aki tudja, hogy mikortól frissítse az ide vonatkozó szakaszt.
thread_title:  Világranglista 

message: 2009-ben érettségizett, 1 évet halasztott mert sok volt a verseny. Az érettséginél az első forrás az osztálynévsoruk, az korrekt, abba az osztályba (2008C) járt, de a halasztás miatt a 2009C-vel érettségizett. A másik két forrást nem tudtam kibogozni. Nem írom át a cikket, mert nincs forrásom, a 2009C-be jártam, onnan tudom. FBöbe 2024. március 2., 22:07 (CET)
thread_title:  Érettségi
Vita:Burdzs Kalifa

message: szép, de komolyan akkora helyhiány van Dubaiban, hogy csak felfelé lehet terjeszkedni? mert Tokióban még megértem... Alensha 2010. január 6., 21:23 (CET)

message: Nincs magyar elnevezése az épületnek, a szócikkben csak egy fordítás szerepel tájékoztató jelleggel. Ezért itt is és a Burdzs-al Arab esetében is az eredeti név maradjon a szócikk neve is. --Horsee (会話) 2010. augusztus 7., 08:48 (CEST)
replies: text: Azt hogy kell érteni hogy "nincs magyar elnevezése"? A Kalifa-torony nem magyar elnevezés? :-O – Peyerk vita 2010. november 11., 13:44 (CET)
A tervező
Szóval az épületet az Iron Maiden gitárosa tervezte? :D Király!
thread_title:  magyar név
Vita:Abaaszi

message: A jakut ábécé nem latin betűs, és nincs olyan betű benne, amit magyarra y-nal írunk át. Ezért szinte biztos, hogy a cím helyes írásmódja nem Abassy.
– Malatinszky vita 2010. november 9., 03:57 (CET)
replies: text: Igen, i a vége. Javítom.– Blackfire vita 2010. november 9., 18:05 (CET)
thread_title:  Helyesírás 

message: Most van megadva egy en:Abaasy és egy en:Abassy link is. El kéne dönteni, hogy melyik a valós, mert a szócikk címe Abassy. Vagy ez esetleg így szabályos? Hungarikusz Firkász  Lacus Vitacus 2010. november 10., 00:06 (CET)
Épp akkor változtattam, mikor írtál. Észre vettem, hogy a szócikknek van egy rokon cikke, ami egyértelműen ugyanarról a lényről szól, csak máshogy írva. Mivel a másik több információt tartalmaz, így átváltottam rá. Ha már itt tartunk, van rá lehetőség valami sablonnal, hogy jelezzem a két angol verziót össze kéne vonni?– Blackfire vita 2010. november 10., 00:19 (CET)
replies: text: Hát ha az angol verziót akarod összevonatni, azt gondolom, hogy azt az enwikin kell kérvényezni. Sajnos fogalmam sincs, hogy ott, hogyan működik. Hungarikusz Firkász  Lacus Vitacus 2010. november 10., 00:24 (CET)
thread_title:  Enwiki zavar!
Vita:Mucsi Sándor (színművész, 1926–2006)

message: Örülök, hogy elkészült a szócikk. Kicsit linkesítettem. Véleményem szerint szükség lenne egyértelműsítő lapot készíteni, mivel működött id. és ifj. Mucsi Sándor is. A Színházi Adattárban csak néhány esetben teszik ki az aktuális előtagot. Mivel hosszú időn át párhuzamos pályát futottak, ezért az adattárból statisztikát készíteni csak egyedi azonosítás után lehetne. Jelenleg 277 bemutatót regisztrálna az első 1949 az utolsó 2009-re datálódik. Az utóbbi nyilvánvalóan ifj. Mucsi Sándort jelöli. Az id. és ifj. előtag családi kapcsolatot feltételez erre viszont konkrét forrást nem találtam. – Kispados vita 2010. november 9., 09:11 (CET)
Szia! Ez volt az első szerkesztésem, ezért azt hittem, hogy automatikusan történt a linkelés. :) A két Mucsi Sándor apa és fia, de az idősebbik nem használta az id. megkülönböztetést. Arra gondolsz, hogy írjam be az isősebbik Mucsi Sándor bemutatóit? – Dudva vita 2010. november 9., 09:44 (CET)

message: Szia! Véleményem szerint a fiáról is kellene egy önálló szócikket írni. A megkülönböztetési javaslatom a következő:
*A jelenlegi Mucsi Sándor lapot átnevezem [[Mucsi Sándor (1926)|Mucsi Sándorra.
*Elkészítek egy Mucsi Sándor átirányító és egy Mucsi Sándor egyértelműsítő lapot. Így ellehet érni, hogy a sima nevére keresve az egyértelműsítő lapra navigál a rendszer. Általában ezt a megoldást szoktuk használni.
*Ezt követően el lehet készíteni ifj. Mucsi Sándor szócikkét is, [[Mucsi Sándor (1951)|Mucsi Sándor néven.
Ha egyet értesz javaslataimmal a -legkésőbb este- változtatásokat elkészítem. Most az eredeti szócikkbe írok egy kiegészítést a családi kapcsolatokról.  – Kispados vita 2010. november 9., 10:50 (CET)
thread_title:  Megülönböztetési javaslat
Vita:Dugonginae

message: A „Mammal Species of the World” szerint az alcsaládot John Edward Gray alkotta meg 1821-ben, míg a „Paleobiology Database” szerint George Gaylord Simpson az alkotó 1932-ben. Vajon melyiknek van igaza? DenesFeri vita 2010. november 9., 10:55 (CET)
thread_title:  Eltérés
Vita:The Fame/Megjegyzések

message: * A Kezdőlapra kiemelt aktuális cikk szándékolt képe helyett kezdettől csak egy üres "képkeret" látható.
* Magyarázata - ha jól véljük - a kép jogvédett tiltott volta.
* Ezért javasoljuk Lady Gaga albumának borító-képe helyett Lady Gaga képét kitenni.
– *feridiák vita 2010. november 9., 13:45 (CET)
thread_title: Javaslat képcserére
Vita:Bebop

message: A "Története" szakaszban Earl Hines linkje piros, pedig van róla cikkünk. Ez hogyan lehetséges? Még sosem láttam ilyet. Olyat természetesen láttam, hogy egy személy cikke a művésznevével volt létrehozva, és a valódi nevével nem, így nyilván azt nem ismerte a rendszer, de az Earl Hines link ebben a formában piros. Pedig ezen a néven van róla cikkünk. Ez hogy lehet, hogy mégis piros? Látott már valaki ilyet?
GhostDestroyer100 vita 2021. június 23., 20:19 (CEST)
thread_title: Egy furcsa észrevétel
Vita:Béla Fleck

message: A cikk állítása szerint az Anton keresztnevet Dvořák tiszteletére kapta. A baj ezzel az, hogy az ő neve Antonín és nem Anton volt. Az enwiki szerint az Anton név forrása Anton Webern.
– Malatinszky vita 2010. november 10., 21:36 (CET)
replies: text: Kösz, javítva. OsvátA Palackposta 2010. november 13., 21:51 (CET)
thread_title:  Anton
Wikipédia-vita:Felmérés a járőrök körében/2. forduló

message: – Silvio Üzenj! 2010. november 10., 23:13 (CET)
Nem akarsz felkerülni a listára? (szinte) csak egy szavadba kerül. → WP:BÜRÜ – CsGábormegbeszélés 2010. november 10., 23:35 (CET)
thread_title:  Ami a játékot illeti
Vita:Balogh Emese

message: Elhunyt szept 6-án vagy szept 20-án, mindenesetre valaki tudni véli, hogy egy napilap (melyik?) szombati számában jelent meg a gyászhír. Gardi Tamás is közölte 20-án Facebook-lapján. Gyurika vita 2014. szeptember 22., 16:40 (CEST)
thread_title: Halálozás
Vita:2010–2011-es német labdarúgó-bajnokság (első osztály – 12. forduló)

message: a 2018 februárjában lefolytatott törlési megbeszélés eredményeképpen.– Szilas vita 2018. március 2., 09:35 (CET)
thread_title:  A törlési megbeszélés eredménye: törölve
Vita:201 (South Park)

message: A cselekmény leírása szóról-szóra megegyezik a [ http://southpark.epizodok.hu/epizodok] lapon leírtakkal, ezért ezt a részt eltávolítom. – [Szerkesztő:Malatinszky|Malatinszky] vita 2010. november 3., 14:30 (CET)
replies: text: --Burumbátor Mondd, mit tehetnék érted? 2012. december 12., 08:30 (CET)
thread_title:  Régi beírás
Vita:Szent Imre-templom (Egyházasdengeleg)

message: Szerintem célszerű lenne összevonni az „Egyházasdengelegi római katolikus templom” szócikkel – úgy tűnik UGYANARRÓL a templomról szól az is. – Holdkóros vita 2010. november 13., 01:40 (CET)
replies: text: Megtörtént. Az ottani új infókat bedolgoztam ide és átirányítássá alakítottam. – Rlevente  vita 2012. április 25., 21:55 (CEST)
thread_title:  Összevonás 

message: Kifejtem, mit értek további infók alatt: Például nem történt itt semmi fontos történelmi esemény? Híres házasságkötések itt? Korábbi plébánosok, prédikátorok...? Nem kötekedni, csak infókeresési ötleteket akartam adni.– Porbóllett vita 2015. október 10., 13:01 (CEST)
thread_title:  További infók?
Vita:Patai Anna

message: Felelőtlenségnek, a kapzsiság következményének tartom, hogy kisgyermekeket ezekben a vetélkedőkben indítanak. Nem lehet más oka a mutáló hangú korosztály indításának sem, aminek még az a haszna is megvan, hogy a műsorvezetőknek van miről sopánkodni. Ha 18 vagy 20-évben szabnák meg jelentkezési életkort, nem lenne ez a probléma, igaz akkor az sms-ező nézőszám is csökkenne jelentősen.
Nekem nincs gondom, ha Patai Annácskáról készül szócikk, a problémám csak azzal van, hogyan fogja kezelni, ha néhány év múlva kiderül; felnőttként már nem tud olyan sikereket elérni mint kisiskolásként.
Szerintem ezt a szócikket rendesen meg kellene csinálni  és lezárni a Megasztárral. Az elkövetkező évek pedig majd eldöntik, lesz-e ok bővítésre. Legalább mi kíméljük meg az esetleg bekövetkezhető, későbbi csalódásoktól. Egyébként adja Isten, hogy tehetsége, törésmentesen kibontakozhasson! – Kispados vita 2010. november 13., 09:50 (CET)
thread_title: Untitled

message: Élő személy és egy darab forrás nincs rá (én inkább nem kutakodnék utána). De ez ebben a formában (forrásolatlanul) elfogadható cikk? – Tomcsy  üzenet 2010. november 13., 22:19 (CET)
thread_title:  Élő 

message: Megpróbáltam elfogadhatóvá tenni a cikket. A véleményem azonban változatlan. – Kispados vita 2010. november 14., 10:01 (CET)
thread_title: Átszerkesztés

message: :A fenti véleménnyel én is egyetértek. A saját weboldal nem hiszem, hogy független forrásként elfogadható. Például a születés időpontját és helyét meg sem találtam azon az oldalon. A "Jelenleg sok tévéműsorba hívják el és felkérésekre vár, szeretne legalább egy videoklipet és albumokat." mondat meg (ami szintén forrásolatlan) szerintem WP:NPOV – Tomcsy  üzenet 2010. november 14., 13:01 (CET)
thread_title:  Még mindig 

message: A cikkről folytatott törlési megbeszélés ezen a lapon olvasható. Vungadu Lőjetek! Ide lőjetek!  2010. november 18., 19:49 (CET)
thread_title: Törlési megbeszélés
Vita:Fornetti

message: A boxban lecseréltem a linket,mert nem működött.  - Üdv. » KeFe « Társalgó 2010. november 13., 08:43 (CET)

message: Akkor tessék a sablont eltávolítani, ha már nem olyan a szócikk, mint a Fornetti szórólapja! --Vander  vita 2014. március 20., 03:53 (CET)
Az egész szöveg leplezetlen 
"corporate blurb".
thread_title:  Reklám
Vita:Játszótér

message: Az én változatomban ez így hangzik:
A játszótér általában közterületen elhelyezkedő, kikapcsolódásra, gyermekek szabadidejének eltöltésére alkalmas park, közterület vagy tér. A játszóterek csak nemrég terjedtek el, mióta sokkal nagyobb dolognak számít gyermekekről gondoskodni.
File:Ramocsaháza játszótér.JPG

message: Már az őskorban is mindig játszottak valamivel a gyerekek. Apró csontocskákból, kövekből gallyakból saját maguk készítettek játékokat. Később mikor rájöttek hogy a gyermekek a játékoknál semminek sem örülnek jobban  elkezdték gyártani őket. Az ókori egyiptomban egy bugócsigához hasonló szerkezet volt elterjedve a fiú gyermekeknél, a lányoknál pedig kisebb rongybabák.
– Frommer 97 vita 2010. november 13., 15:53 (CET)
thread_title:  Régi korok játszóterei, játékai
Vita:Animal Planet

message: Megtudja valaki mondani nekem, hogy hol találom meg magyar nyelven az olyan Animal Planet, Discovery és National Geographic adásokat, amelyekben hosszúszárnyú bálnák szerepelnek? E szempontból a magyarwiki hiányos, más forrást tud adni valaki? DenesFeri vita 2011. február 25., 10:18 (CET)
thread_title:  Fontos kérdés számomra
Vita:Olenellidae

message: *Biceratopsinae
**Biceratops
**Eopeachella
**Peachella
*Bristoliinae
**Arcuolenellus
**Bolbolenellus
**Bristolia
**Nephrolenellus
*Gabriellinae
**Gabriellus
*Olenellinae
**Olenellus
**Fremontella
**Mummaspis
*Laudoniinae
**Laudonia
**Olenelloides
*Wanneriinae
**Wanneria
*Incertae sedis
**Fritzolenellus
**Lochmanolenellus
DenesFeri vita 2012. október 19., 13:02 (CEST)
thread_title:  korábbi rendszerezés, azóta át lett dolgozva
Vita:Palazzo dell’Orologio

message: Kérdésem az volna: kell az aposztróf mögötti szóköz? Az olasz változatban szóköz nélkül van, és szerintem ők csak jobban tudják a dolgot . Laci.d   vita 2010. november 13., 19:56 (CET)
Javítottam, köszönöm. – Dudva vita 2010. november 13., 20:55 (CET)
thread_title:  Neve 

message: A második alkategóriába figyelmetlenségből került bele. De az első változtatást hagyni kellett volna.– Holdkóros vita 2020. január 15., 17:17 (CET)
thread_title:  Visszavonás
Vita:Foltos cápa

message: A szócikk címe szerint foltos cápa, a szócikkben feketeszájú macskacápa (a címbeli név elő sem fordul). – Tudor987 vita 2015. február 28., 09:33 (CET)
Csak a laptörténetet kell megnézni hozzá. A cikket létrehozó szerkesztő a taxoboxban azt írta foltos cápa vagy feketeszájű macskacápa. Vagyis a két név azonos, ebből a rövidebbet használta címnek, de a cikkben meg a másikat említette. A taxoboxot ez a szerkesztés módosította, ezért nincs most a cikkben az alternatív név. – LApankuš 2015. február 28., 10:13 (CET)
thread_title:  Név?
Vita:Kunszenti mondakör

message: Ez egyszerűen egy kitalált marhaság. Törölni kellene.Kaboldy vita 2010. november 14., 05:38 (CET)
replies: text: Nem igazán tudtam eldönteni, az-e, amikor ellenőrzöttnek jelöltem, szerintem törlésit kéni kezdeményzni. Ithildraug hmm?   2010. november 14., 07:46 (CET)
Kérem,azonnal töröljék a bejegyzést,vagy kénytelen leszek megtorlást alkalmazni... CIA

message: Lásd itt: Wikipédia:Törlésre javasolt lapok/Kunszenti mondakör – Regasterios vita 2013. december 27., 21:38 (CET)
thread_title:  Törlési megbeszélés eredménye: törölve (2013. december)
Vita:Josta

message: Találtam egy olyan cikket, hogy rikő. Ami a ribiszke és a köszméte szavak összevonásából származik. De itt megemlítik, hogy később terem a jostánál; tehát nem ugyanaz. Én csak merem gondolni, hogy a rikő a két fent is említett faj direkt kereszteződése, míg a josta egy összetettebb kereszteződés eredménye. https://www.tuja.hu/webaruhaz/riko-riszmete.html
Egy szakavatott mezőgazdász rábólinthatna. Brtkr vita 2020. november 6., 19:33 (CET)
replies: text: Köszönöm, hogy jelezted a bizonytalanságot! Források nyomán kiegészítettem a szócikket. A mesterségesen létrehozott növényfaj a ribiszkeköszméte vagy josta, erről szól a szócikk. Ennek a növényfajnak egyik fajtája a ‘Josta’, egy másik fajtája a ‘Rikő’, ez utóbbi fajta magyar nemesítésű. Üdvözlettel: --Sphenodon vita 2020. november 7., 20:09 (CET)
thread_title:  Rikő
Vita:Tarczali Pál

message: Néhány feljegyzés még itt Gyurika vita 2010. november 14., 12:16 (CET)
Rendkívüli módon azonnali törlésre javaslom: egymásnak ellentmondó adatok mind a PIM mind Szinnyei részéről, évtizedes eltérések vannak, két személyt keverhetnek egybe, Zoványi ugyanezt a munkát egy másik Tarczali P. Pálnak tulajdonítja, ráadásul ha két külön személy egy-egy forrással, akkor a nevezetességi szintet sem üti meg. Szóval teljes a káosz. Gyurika vita 2014. január 20., 10:24 (CET)

message: Wikipédia:Törlésre javasolt lapok/Tarczali Pál
thread_title:  Törlési megbeszélés
Vita:Sántha Kálmán

message: Moldova:  tévesen Sántha Pálként említi:
„Az ötvenes évek elején doktor Sántha Pál bebizonyította egyetemi előadásában, hogy a sztahanovista mozgalom résztvevőinél gyakran tapasztalhatók erős idegi elhasználódás jelei – ezért el is távolították az egyetemről, lehelyezték Balassagyarmatra, csak 1957-ben rehabilitálták.” 
– CsGábormegbeszélés 2010. november 14., 15:14 (CET)
thread_title:  jegyzetek: Sántha Pál
Vita:Fekete Lajos (erdőmérnök)

message: : a szerkesztésed egy részét azért vontam vissza, mert attól nem lett jobb a mondat, hogy háromszor szerepel benne az "elkészítése" szó (további szóismétlés-generálásod: méréséhez mérőeszköz), arról nem beszélve, hogy a mondat szintaxisába sem illeszkedett, hiszen az így kezdődik: "Gyakorlati jelentőségű munkái közé tartoznak az általa szerkesztett, az erdészek munkáját megkönnyítő szerszámok, mint például ...", és itt jön a találmányok felsorolása, az "elkészítése" feldúlja a mondatot. Pasztilla 2015. október 26., 10:09 (CET)
Feldúlja? Ha-ha-ha! :)
thread_title:  Majsztro szerkesztésének visszavonása
Vita:Tünet

message: A panasz akkor mi? Föld-lét vita 2010. november 16., 16:44 (CET)
replies: text: Igazad van, javítottam.  - Üdv. » KeFe « Társalgó 2010. november 16., 19:07 (CET)
thread_title: Panasz?

message: Szerintem nem teszitek jól kollégák, hogy négykezest játszotok a cikk írójával, különösen vonatkozik ez a forrásmegadást nélkülöző tartalmi kiegészítésekre. Nem lehetett volna megvárni, amíg stabilizálódik a cikk, és csak aztán belenyúlni? 
Ilyesmivel meg pláne nem kéne „gazdagítani” a cikket, mint a „Tüneti kezelés”, „Oki kezelés” szakaszok. A cikk a tünet fogalmáról szól, nem a kezelésfajtákról.
Karmelaüzenőlap 2010. november 16., 18:28 (CET)
replies: text: Mentségemül: Miközben átnéztem a leírtakat, és kisebb javításokat végeztem 2 szer is szerk.ütk. miatt újra kezdhettem. A másoláskor vettem észre, hogy valaki már rátette a csonk sablont, ezért alcímként a tüneti kezelést is leírtam. Azért alcímként, mert így más cikkekből erre a fogalomra is lehessen linkelni. Ha viszont az oki kezelést nem írom be, (amit még bővíthetnénk), akkor valóban csonk lenne.  - Üdv. » KeFe « Társalgó 2010. november 16., 18:56 (CET)
thread_title: Négykezes
Vita:Zuzmók

message: Zuzmók
Telepeikben moszatok és gombák élnek együtt. A gomba fonalak védik,meghatározzák a telep alakját, és vizet szolgáltatnak. A moszatok táplálékot készítenek,melyet megosztanak a gombákkal. Testfelépítésük rendkívül változatos. Telepük lehet kéregszerű,leveles vagy bokros. Színük leginkább szürkésbarna,de gyakoriak a sárga,fehér,pirosló vagy barna színűek is. Növekedésük lassú. Szaporodásuk spórákkal és levált telepdarabokkal történik. Ezek az igénytelen,rendkívül ellenálló élőlények mindenhol megtalálhatók, tehát KOZMOPOLITA élőlények. Elsőként telepednek meg a sziklákon,köveken. Maró anyagaik mállasztják a kőzeteket,így jelentős szerepük van a termőtalaj kialakulásában. Megélnek a forró sivatagokban (manna) éppúgy,mint a fagyott tundrán. Ugyanakkor rendívül érzékenyek a levegő (például: kén-dioxid) és az aljzat szennyezettségére. A szennyezett helyen egyes fajok gyorsan,mások lassan,de elpusztulnak. Ismert zuzmófajok a sárga zuzmó, a tölgyzuzmó és a rénszarvaszuzmó.

message: Eléggé jegyzetszerű a cikkszerkezet. Alfa-ketosav vita 2021. augusztus 25., 09:28 (CEST)
thread_title:  Jegyzet
Vita:Bodrogolaszi

message: A Bodrogolaszi1.jpg‎ vannak fentartásaim.Ez a kép nem Bodrogolaszin készült – VeszélyesElem vita 2010. november 16., 21:48 (CET)
Kösz, kivettem. A Civertan stúdió remek képeket készít, csak az vele a baj, hogy némelyiket összevissza azonosítja. Alensha 2010. november 16., 22:04 (CET)
thread_title: 3.kép
Vita:Baráth Béla

message: Szervusztok!
Saját felelősségemre kijavítottam, nem sértő szándékkal, a Gyulafehérvárt-ot és a Kolozsvárt-ot, mert sokan tárgyesetnek értik. Nincs - nem lehet! - harag, ha visszakapja a két város a szócikkben eredetileg szereplő alakot. Üdvözlettel: --Ronastudor a sznob 2015. július 13., 13:56 (CEST)
thread_title:  Gyulafehérvárt, Kolozsvárt...
Vita:Szent kutak Magyarországon

message: Andocs
Baja-Máriakönnye
Bodajk
Búcsúszentlászló
Csatka
Csicsó 
Csobánka
Fallóskút Mátraszentimre
Gencsapáti
Hercegszántó
Jásd
Jászberény
Kolontár
Máriabesenyő
Máriagyüd
Máriakálnok
Máriaremete
Mátraverebély-Szentkút
Petőfiszállás
Péliföldszentkereszt
Szentkút (városrész)
Pilisszentkereszt
Segesd 
Tétszentkút
Vasvár 
Vác, Hétkápolna
|
|}
thread_title:  Térkép készítés 

message: *Máriabesnyő
*Máriagyűd
*Mátraverebély-Szentkút Nemzeti Kegyhely
*Tétszentkút
thread_title:  Hibásan leírt nevek javítása
Vita:Lu Jü

message: Tud valaki segíteni abban, hogy hova és milyen sablont kell beszúrni, hogy az oldal pinyin és magyaros átírással is olvasható?– Tao Kai vita 2010. november 18., 14:24 (CET)
Ez a  sablon. Egyszerűen csak ki kell jelölni és bemásolni a váltogatható cikkek legelső sorába. Laci.d   vita 2010. november 18., 14:27 (CET)
Köszi. – Tao Kai vita 2010. november 18., 14:56 (CET)
thread_title: Sablon
Vita:Retroflex, zöngétlen réshang

message: A lengyel hangpélda (Pl-szum.ogg) nálam legalábbis csak egy sz-szerű, sziszegő hangból áll, ami jól hallhatóan különbözik az infoboxból elérhető hangpéldától. El tudom képzelni, hogy a Pl-szum.ogg fájl hibás, hiszen itt a leírás szerint egy teljes szót várnék. – Malatinszky vita 2010. november 18., 16:04 (CET)
thread_title: Lengyel
Vita:Borbás Mária (műsorvezető)

message: Hm. A műfordító Borbás Mária hajszállal több áldozatot helyezett el a magyar kultúra oltárán, mint ez a könnyű kis celebecske (pontosabban nem tudom, az-e, ezt a B. M.-et nem ismerem). Legalább egy egyértelműsített piros linket megérdemelne a műfordító, jelzésül, hogy tudva vagyon róla. 150.127.225.248 (vita) 2011. november 26., 23:21 (CET)
thread_title:  Egyértelműsítés
Vita:Csernák Árpád

message: Aktív használat esetén észre lehetne venni, hogy a művész később is tag lehetett Kaposváron (2003-ig van bemutatója), hiszen a neve mellett nem szerepel az m.v. címke. – Kispados vita 2010. november 18., 17:29 (CET)
thread_title:  Pontosítási lehetőségek a Színházi Adattár segítségével. 

thread_title:  Szövegengedély
Vita:Károlyi család

message: *Hello, please i have one question, hope anybody will responde me. Is there any foreign (non hungarian) admixture into the Karolyi family, maybe Romanian or other European? Thank you
--188.167.111.16 (vita) 2011. november 12., 19:24 (CET)
replies: text: Yes, see the articles of the family members for German and French wives and mothers. Paulus Pontius Crassus vita 2011. november 12., 22:20 (CET)
*Yes, but i think older origin, is there maybe any romanian origin of this family? Thanks --188.167.111.16 (vita) 2011. november 15., 22:30 (CET)
thread_title:  Non Hungarian admixture 

message: Károlyi Ede nem halt meg, vagy csak nem tudjuk, hogy mikor? - Tündi vita 2014. szeptember 22., 21:05 (CEST)
thread_title:  Károlyi Ede
Vita:Dzsómon-kor

message: Nem tudom hogy melyik értelmes régész vagy ki állapította meg, hogy a Dzsómon-kor embere úgy élt mint egy sötét ősember, fűvel fedett veremházakban lakva, gyűjtögetve-halászva-vadászva stb., közben - gondolom rettentően unatkozott - finoman megmunkált szobrok ezreit hozta létre. Az ilyen szakértőket én páros lábbal rúgnám ki a munkájukból.  --Milei.vencel vita 2014. február 21., 11:29 (CET)
Fordulj bizalommal a kétkötetes Japan: An Illustrated Encyclopediához (Kodansha, Tokió), továbbá a vaskori kultúrákhoz, de a barlangrajz történetén is érdemes elgondolkodni. --Pagonyfoxhole 2014. február 21., 11:50 (CET)
thread_title:  Nem összeegyeztethető!
Vita:2010–2011-es német labdarúgó-bajnokság (első osztály – 13. forduló)

message: a 2018 februárjában lefolytatott törlési megbeszélés eredményeképpen.– Szilas vita 2018. március 2., 09:36 (CET)
thread_title:  A törlési megbeszélés eredménye: törölve
Vita:Antropomorfizmus

message: A cikk forrásaiból adódóan a cikk figyelmen kívül hagyja az A. tágabb értelmezését, amikor állat, természeti jelenség, stb. kap emberi tulajdonságokat. Ha az A. magyarul kizárólag ilyen teológiai értelemben használt, akkor a nyelvközi hivatkozásokat (vagy nagy részüket) el kell tüntetni, ugyanis másról szólnak, az antropomorf cikknek pedig nem szabad ide átirányítania. -- Phoney vita 2010. november 19., 23:42 (CET)
thread_title:  Nem teológiai értelemben